**Hristos a Înviat!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hristos a înviat!

Din starea de somnolenţă,

Şi-a letargiei-n greu păcat,

Sculaţi, să faceţi prezenţă

Unei treziri din decadenţă,

Căci Domnul Isus a-nviat

Din locul straşnic... sigilat

În har să ne dea clemenţă!

A biruit pe veci mormântul

Prin actu-n care S-a supus

Al umilinţei, când pământul

În sânu-i a strâns Cuvântul

Prin moartea, ce L-a răpus

Şi în mormânt El a fost pus

Întărind astfel, Legământul!

Şi morţii, peste ea călcând

I-a luat puterea de-a reţine

Atâtea veacuri rând pe rând

Captivi mulţime, aşteptând,

Zori noi cu zile, mai senine

Fără de moarte, şi suspine

Viaţa cea veşnic-aşteptând!

Când a-nviat, după trei zile

Şi ucenicilor, a demonstrat

În dulci cuvinte, şi amabile,

Prin dovezi vii şi pipăibile -

Atunci, crezut-au c-a-nviat

Şi că din moarte, i-a salvat

Pentru-a le-aduce mântuire.

Da! El a înviat, cu-adevărat

Pentru-a ne-aduce izbăvirea

Din gheara morţii, din păcat

Ce viaţa noastră, a dominat;

S-avem din nou nemurirea

Hristos a-nvins prin iubirea,

Ce la Calvar sus, Şi-a arătat.

Slăvit să fii, Isuse Doamne

Pentru cereasca Ta jertfire,

Ce nimenea ca s-o întoarne

N-are putere s-o răstoarne,

Spre-a-i da o altă rânduire

În planul sfânt de mântuire

Pătruns, de minunate taine!

Flavius Laurian Duverna